আতাউর রহমান খান শিক্ষা কমিশন, ১৯৫৭
আতাউর রহমান খান শিক্ষা কমিশন, ১৯৫৭ হলো পূর্ব পাকিস্তান সরকার প্রদেশে শিক্ষার সার্বিক সংস্কার সুপারিশের জন্য গঠিত একটি শিক্ষা কমিশন। ১৯৫৭ সালের জানুয়ারি মাসে আতাউর রহমান খানকে চেয়ারম্যানের দায়িত্ব দিয়ে একটি শিক্ষা কমিশন তৈরি করা হয়। এই কমিশন প্রাথমিক, মাধ্যমিক ও উচ্চ মাধ্যমিক শিক্ষাস্তরের শিক্ষাব্যবস্থায় গবেষণা ও পর্যবেক্ষণ করে কিছু সংস্কারের সুপারিশ করে। এই কমিশন সমগ্র পূর্ব পাকিস্তানে প্রাথমিক স্তরের শিক্ষা ব্যবস্থার উপরে অত্যধিক গুরুত্বারোপ করে। প্রাথমিক শিক্ষা ব্যবস্থাকে সম্পূর্ণ অবৈতনিক এবং সাথে সাথে বাধ্যতামূলক করার পরামর্শ দেন। এসব প্রাথমিক বিদ্যালয়ে সরকারের সরাসরি হস্তক্ষেপ ও নিয়ন্ত্রণের প্রস্তাব দেন।